Häädemeeste

Häädemeeste (saksa Gudmannsbach) on alevik Pärnu maakonnas Häädemeeste vallas.

Häädemeestel on Häädemeeste Mihkli kirik ja EAÕK Häädemeeste Issanda Muutmise kirik.

Häädemeeste Keskkool annab keskharidust alates 1958. aastast. Praegune koolihoone valmis 1964.Ülevaade ajaloost Häädemeeste Keskkool

1991. aastal alustas tegevust Häädemeeste muuseum, mis kolis 2004. aastal vanasse kõrts-koolimajja.

Häädemeeste vana kultuurimaja avati renoveeritud kujul 2009. aastal Häädemeeste Seltsimajana."Seltsimaja lööb uksed valla" Pärnu Postimees, 5. august 2009

Aadressil Pärnu mnt 27 asuvad ühe hoone eri osades Häädemeeste Lasteaed ja Häädemeeste Raamatukogu.

1954. aastal ehitati Häädemeeste tulepaak.

 Tänavad 
Häädemeeste asulas on järgmised tänavad:

 Häädemeeste nähtused 
Häädemeeste piirkond on kõneainet andnud sealkandis väidetavalt aset leidvate paranormaalsete nähtuste tõttu, näiteks väidetakse seal olevat nähtud ufosid, tulnukaid ja jumalusi, seal korraldatavat vastavaid vaatlusi ja olevat esinenud isegi kontaktijuhtumid. 2010. aastal hakkas Häädemeestele kolinud meditsiinidoktor Ivo Kolts fenomeni lähemalt uurima ja pildistama.http://ekspress.delfi.ee/kuum/haademeeste-ufo-uurija-aga-siis-tulid-inglid-terve-taevas-oli-tulesid-tais?id=63761508 2010. aastal tegi Eesti Televisiooni telesaade "Pealtnägija" Häädemeeste nähtustest saatelõigu, kus püüti fenomenile kiiret seletust leida.http://www.ohtuleht.ee/377431/pealtnagija-lahendas-haademeeste-ufo-musteeriumi Sama aasta detsembris valmis Urmas Eero Liivil dokumentaalsaade "Häädemeeste UFO" http://www.parnupostimees.ee/351750/haademeeste-ufo-jumalikud-tuled-ja-uskumatu-ennustus ning 2016. aastal esilinastus Joonas Palmi ja Steven Eomoisi (MoonGold Productions) dokumentaalfilm "Häädemeeste fenomen".http://kultuur.postimees.ee/3461375/haademeeste-fenomen-ufod-veensid-jumalad-mitte Dokumentaalfilmis "Häädemeeste fenomen" võtab nähtuste teemal sõna ka Eesti ufoloog Igor Volke, kes pani 2014. aastal kokku uurimisgrupi ning asus fenomeni uurima. Müstilisi nähtusi väidetakse Häädemeestel esinevat tänapäevani.

Pildigalerii

 Vaata ka 
 Häädemeeste mõis
 Häädemeeste kirikumõis
 Häädemeeste luteri kalmistu
 Häädemeeste õigeusu kalmistu
 Häädemeeste vana kalmistu
 Häädemeeste kolhoos
 Suurküla

 Viited 

 Välislingid 

Kategooria:Eesti alevikud